
ŠAKIŲ RAJONO SAVIVALDYBĖS  TARYBA

SPRENDIMAS
DĖL PROJEKTO ,,TURIZMO INFORMACINĖS SISTEMOS PLĖTRA SUVALKIJOS REGIONE“
2009 m. birželio 25 d. Nr. T -248
Šakiai


Savivaldybės  taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049, 2008, Nr.113-4290) 16 str. 4 d., nusprendžia:


1. Pritarti projekto „Turizmo informacinės sistemos plėtra Suvalkijos regione“ rengimui.

2. Rengti ir teikti paraišką Europos Sąjungos „Bendradarbiavimo abipus sienos programos „Lietuva – Lenkija““  Smulkiųjų projektų fondo finansavimui pagal 1 prioriteto „Pasienio regiono konkurencingumo ir našumo augimas“ 1.3 subprioritetą „Tvaraus turizmo abipus sienos plėtra ir pasienio kultūrinio / istorinio paveldo išsaugojimas“. 

3. Užtikrinti reikiamą iki 15 proc. projekto vertės bendrafinansavimą iš savivaldybės 2010-2011 metų biudžetuose Regioninės plėtros programos finansavimui numatomų skirti lėšų, jei pagal pateiktą paraišką bus skirta Europos Sąjungos Bendradarbiavimo abipus sienos programos Lietuva-Lenkija Smulkiųjų projektų fondo parama, o 60 proc. iš jų įnešti įnašu natūra-savanorišku darbu. 


4. Įpareigoti VšĮ „Šešupės euroregiono turizmo informacijos centro“ direktorę Eglę Plančiūnienę pasirašyti visus su paraiška susijusius dokumentus.


5. Skirti VšĮ „Šešupės euroregiono turizmo informacijos centras“ direktorę Eglę Plančiūnienę atsakinga už projekto „Turizmo informacinės sistemos plėtra Suvalkijos regione“ paraiškos parengimą bei pateikimą ir projekto įgyvendinimą.

